*A rendelet elfogadásához*

*a Mötv. 50. §-a alapján*  ***minősített*** *többség szükséges,*

*az előterjesztés* ***nyilvános ülésen tárgyalható****!*

!

*215. számú előterjesztés*

Bátaszék Város Önkormányzata Képviselő-testületének 2016. szeptember 28-án,

16,00 órakor megtartandó RENDKÍVÜLI ülésére

***A köztisztviselők szociális, jóléti, kulturális, egészségügyi juttatásairól, valamint szociális és kegyeleti támogatásairól szóló önkormányzati rendelet módosításáról***

|  |
| --- |
| **Előterjesztő:** Kondriczné dr. Varga Erzsébet jegyző  **Készítette:** Kondriczné dr. Varga Erzsébet jegyző    **Törvényességi ellenőrzést végezte:** Takácsné Gehring Mária aljegyző  **Tárgyalja:**  Pénzügyi és Gazdasági Bizottság 2016. 09. 28. |

***Tisztelt Képviselő-testület!***

A 2001-ben megalkotott köztisztviselők szociális, jóléti, kulturális, egészségügyi juttatásairól, valamint szociális és kegyeleti támogatásairól szóló rendelet jelenleg három juttatási formát szabályoz:

1. szociális támogatás,
2. illetményelőleg,
3. képzési, továbbképzési, nyelvtanulási támogatás.

Továbbá a rendelet három támogatási formáról (eseti szociális segély, temetési segély, kedvezményes étkeztetés) rendelkezik, melyek kizárólag nyugállományú köztisztviselők részére adhatók.

Javasoljuk a juttatási formák bővítését az albérleti díj hozzájárulással.

A közszolgálati tisztviselők képesítési előírásait külön Kormányrendelet szabályozza, valamint az illetmény megállapítására vonatkozó besorolást a közszolgálati tisztviselőkről szóló 2011. évi CXCIX. törvény határozza meg.

Mindezekre tekintettel a Hivatal köztisztviselői állományának megfelelő szakértelemmel rendelkező személyekkel történő feltöltése nehéz, illetve több esetben csak vidékivel oldható meg.

Fentiekre figyelemmel kérem a mellékelt rendelet-tervezet elfogadásával az albérleti díj hozzájárulás juttatási forma bevezetésének engedélyezését.

***HATÁSVIZSGÁLAT***

**a köztisztviselők szociális, jóléti, kulturális, egészségügyi juttatásairól, valamint szociális és kegyeleti támogatásairól szóló 20/2001. (XI. 05.) ÖKR. számú rendelet módosításáról szóló rendelet-tervezethez**

A rendelet megalkotásával a köztisztviselők juttatási formái bővülnek.

**Részletes indokolás:**

1.-2. §-hoz: új juttatási formaként kerül meghatározásra az albérleti díj hozzájárulás.

3. §-hoz: Hatályba léptető rendelkezést tartalmaz.

**Társadalmi hatása:** nincs

**Gazdasági hatása:** nincs

**Költségvetési hatása:** a költségvetési rendeletben meghatározott keretösszeg megemelése szükséges

**Környezeti és egészségügyi következmények:** nincs

**Adminisztratív terheket befolyásoló hatása:** minimális

**A jogszabály megalkotásának szükségessége:** önkéntes

**A jogalkotás elmaradásának következményei:** nincs

**A jogszabály alkalmazásához szükséges személyi, szervezeti, tárgyi és pénzügyi feltételek:** a költségvetési rendeletben meghatározott keretösszeg megemelése szükséges

**Véleményeztetés:** Pénzügyi és Gazdasági Bizottság

*BÁTASZÉK Város Önkormányzat Képviselő-testületének*

…./2016.(IX. 30.) önkormányzati r e n d e l e t –t e r v e z e t e

**a köztisztviselők szociális, jóléti, kulturális, egészségügyi juttatásairól, valamint szociális és kegyeleti támogatásairól szóló 20/2001. (XI. 05.) ÖKR. számú rendelet módosításáról**

Bátaszék Város Önkormányzatának Képviselő-testülete a közszolgálati tisztviselőkről szóló 2011. évi CXCIX. törvény 237. § -ában kapott felhatalmazás alapján, a Magyarország Alaptörvénye 32. cikk. (1) bekezdés a) pontjában meghatározott feladatkörében eljárva a következőket rendeli el

1. **§** A köztisztviselők szociális, jóléti, kulturális, egészségügyi juttatásairól, valamint szociális és kegyeleti támogatásairól szóló 20/2001. (XI. 05.) ÖKR. számú rendelet (továbbiakban: Rendelet) 8. §-a a következő d.) ponttal egészül ki:

„d.) albérleti díj hozzájárulás fizethető.”

1. § Hatályát veszti a Rendelet 8. § c.) pontjában a „fizethető” szövegrész.

**3. §** E rendelet *2016. október 1-jén* lép hatályba.

***B á t a s z é k* ,** 2016. szeptember 28.

Dr. Bozsolik Róbert Kondriczné dr. Varga Erzsébet

polgármester  jegyző

A rendelet 2016. szeptember 30-án kihirdetve!

Kondriczné dr. Varga Erzsébet

jegyző